โคลงฤาษีดัดตน

โคลงนำเรื่องบที่ ๑ – ๕

ให้พระประยุรราชผู้ เป็นกรม หมื่นแฮ

ณรงค์หริรักษ์ระดม ช่างใช้

สังกะสีดีบุกผสม หล่อรูป

นักสิทธิแปดสิบให้ เทิดถ้าดัดตน

เสร็จเขียนเคลือบภาคพื้น ผิวกาย

ตั้งทุกศาลาราย รอบล้อม

อาวาศเชตวันถวาย นามทั่ว องค์เอย

จารึกแผ่นผาพร้อม โรคแก้หลายกล

เป็นประโยชน์นรชาติสิ้น สบสถาน

เฉกเช่นโอสถทาน ท่านให้

พูลเพิ่มพุทธสมภาร สมโพธิ พระนา

ประกาศพระเกียรติยศไว้ ตราบฟ้าดินสูญ